**Ministru kabineta noteikumu projekta**

**“Grozījumi Ministru kabineta 2016.gada 28.jūnija noteikumos Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta mērķis ir precizēt pašvaldību savstarpējo norēķinu kārtību.Ministru kabineta noteikumi stājas spēkā nākamajā dienā pēc to izsludināšanas. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 28.jūnija noteikumos Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – noteikumu projekts) izstrādāts pēc Finanšu ministrijas iniciatīvas, lai precizētu pašvaldību savstarpējo norēķinu kārtību attiecībā par internātskolu sniegtajiem pakalpojumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 28.jūnijā tika pieņemti Ministru kabineta noteikumi Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (turpmāk – MK noteikumi Nr.418), kas nosaka kārtību, kādā pašvaldības, kuru administratīvajā teritorijā deklarētie iedzīvotāji izmanto citas pašvaldības izglītības iestāžu sniegtos pakalpojumus, noslēdz līgumus ar attiecīgajām pašvaldībām par šiem iedzīvotājiem sniegto pakalpojumu apmaksu.Saskaņā ar Izglītības likuma pārejas noteikumu 60.punktu internātskolas kā izglītības iestādes tips pastāvēs līdz 2019.gada 31.jūlijam. Atbilstoši Ministru kabineta 2017.gada 19.decembra noteikumiem Nr.792 “Kārtība, kādā pašvaldībām aprēķina un piešķir mērķdotāciju internātskolu uzturēšanas izdevumu daļējai segšanai par internātskolā uzņemtajiem izglītojamiem” līdz 2018.gada 31.decembrim no valsts budžeta līdzekļiem tiek daļēji segti internātskolu uzturēšanas izdevumi par internātskolas izglītojamiem, kuri ir bāreņi vai bez vecāku gādības palikuši bērni, kā arī par izglītojamiem no trūcīgām un maznodrošinātām ģimenēm. Ņemot vērā, ka no 2019.gada 1.janvāra no valsts budžeta līdzekļiem netiks segti internātskolu uzturēšanas izdevumi par internātskolas izglītojamiem, no 2019.gada 1.janvāra līdz 2019.gada 31.jūlijam pašvaldībām būs jāveic savstarpējie norēķini par internātskolu sniegtajiem pakalpojumiem. Savukārt saskaņā ar Vispārējās izglītības likuma pārejas noteikumu 37.punktu līdz 2020.gada 31.augustam pašvaldības, kuru padotībā ir rehabilitācijas centri pieņem lēmumu par rehabilitācijas centru nosaukumu maiņu vai likvidācijas vai reorganizācijas pabeigšanu līdz 2020.gada 31.augustam, nodrošinot izglītojamo turpmāku izglītošanos atbilstošā izglītības programmā.Ņemot vērā minēto, noteikumu projekts paredz noteikt, ka pašvaldību savstarpējie norēķini jāveic par pašvaldību vispārējo izglītības iestāžu, izņemot pašvaldību speciālo izglītības iestāžu, kas sniedz internāta pakalpojumus, sniegtos pakalpojumus, līdz ar to atsevišķi netiks uzskaitītas pašvaldību izglītības iestādes, par kuru sniegtajiem pakalpojumiem pašvaldību savstarpējie norēķini jāveic. Tāpat tiek paredzēta iespēja, ka pašvaldības pēc savstarpēji noslēgtas vienošanās izglītības iestādes izdevumu tāmē var iekļaut izdevumus, kas nav minēti MK noteikumos Nr.418. Ja pašvaldības vienojas, izglītības iestādes izdevumu tāmē var iekļaut, piemēram, ēdināšanas izdevumus. Noslēgtajā līgumā tiek paredzēts, kādus izglītības iestādes izdevumus pakalpojuma ņēmējs apmaksā. Ja Pašvaldību finanšu izlīdzināšanas fonda padomē (turpmāk – Padome) tiek iesniegts pieprasījums par pašvaldību savstarpējiem norēķiniem, Padome izskata pieprasījumu un pieņem lēmumu par nepieciešamo līdzekļu ieturēšanu atbilstoši noslēgtajam līgumam. Ja līgums nav noslēgts, nepieciešamo līdzekļu ieturēšana tiek noteikta atbilstoši MK noteikumu Nr.418 9.punktā minētajiem izdevumiem.MK noteikumi Nr.418 nosaka, ka, ja saimnieciskajā gadā tiek dibināta jauna izglītības iestāde, tad aprēķinot izmaksas pirmajā gadā par vienu izglītojamo konkrētajā izglītības iestādē, izdevumu tāmē iekļauj saimnieciskajā gadā plānotos izglītības iestādes izdevumus atbilstoši noteikumos minētajiem ekonomiskās klasifikācijas kodiem. Ņemot vērā, ka saimnieciskajā gadā var tikt reorganizēta jau esoša izglītības iestāde, noteikumu projektā noteikts, ka arī tad izdevumu tāmē iekļauj saimnieciskajā gadā plānotos izglītības iestādes izdevumus atbilstoši MK noteikumos Nr.418 minētajiem ekonomiskās klasifikācijas kodiem.MK noteikumu Nr.418 9.punkts paredz, ka, aprēķinot izglītības iestādes izmaksas, izdevumu tāmē iekļauj izglītības iestādes iepriekšējā saimnieciskajā gadā pēc naudas plūsmas uzskaitītos izdevumus. Ņemot vērā, ka internātskolu uzturēšanas izdevumi 2018.gadā tika daļēji nodrošināti no valsts budžeta, lai aprēķinātu internātskolu izmaksas, izdevumu tāmē iekļauj saimnieciskajā gadā, t.i. 2019.gada, plānotos izglītības iestādes izdevumus atbilstoši MK noteikumu Nr.418 minētajiem ekonomiskās klasifikācijas kodiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz pašvaldībām un Pašvaldību finanšu izlīdzināšanas fonda padomi. |
|  2. |  Tiesiskā regulējuma ietekme uz tautsaimniecību un administratīvo slogu | Iesaistītajām institūcijām projekta tiesiskais regulējums nemaina tiesības un pienākumus. |
|  3. |  Administratīvo izmaksu monetārs novērtējums | Projekts šo jomu neskar. |
|  4. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts attiecas uz pašvaldību savstarpējiem norēķiniem, līdz ar to nav nepieciešama plašāka sabiedrības iesaiste. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pašvaldības, Pašvaldību finanšu izlīdzināšanas fonda padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek radītas. Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Projekts tiks realizēts esošo cilvēkresursu ietvaros. |
| 3. | Cita informācija | Nav |

|  |  |
| --- | --- |
| Finanšu ministre | D.Reizniece-Ozola |

Vītola 67083876

Sandra.Vitola@fm.gov.lv